  Наталья Тетерина 22-тӥ пӧсьтолэзе 14 часын Ижкарысь эм академилэн спортзалаз Коляскаын баскетболъя Удмуртилэн усьтэм чемпионатэз ортчоз, отчы Удмуртиысь, Татарстанысь но Ульяновск улосвылысь тямыс команда пыриськоз шуыса чаклало, ивортэ элькунысь Физкультурая, спортъя но егитъёсын ужан политикая министерстволэн пресс-службаез. Кызьы шуэмын ивортонын, сӧсыръёсын ӵош таза муртъёс но шудозы. 3 вылэ 3 форматэн шудом. Командаын кык ӧлексы но одӥг таза мурт луоз. Но со ваньмыныз огкадь луоз - коляскаын пукыса шудоз. Со сӧсыръёслы мерлыке пырыны юрттон вылысь лэсьтӥське. Мон понна ӵошатсконлэн та мерлыко люкетэз спортъя люкетэзлэсь валтӥсьгес луэ Николай Безумов, коляскаын баскетболъя «Локомотив-Ижевск» командалэн тренерезПусъём, чемпионат Удмуртиын кыкетӥзэ радъяське ни. 2016-тӥ арын Ижкарысь «Локомотив» команда, Набережные Челныысь но Димитровградысь шудӥсьёс пыриськизы. Кызьы шуэ Николай Безумов, туннэ асьме элькунысь гинэ командаос пӧлын ӵошатсконъёс ортчытыны луонлык ӧвӧл - шудӥсьёс ӧжыт. Сӧсыръёсты спортэ кыскыны секытгес. Но та выллем вожвылъяськонъёс кулэ – соос бурдъяло. Емышъёсты адӟыса, мукет адямиос но кыстӥсько. Со огшоры спорт ӧвӧл, со кусыпъёс тупатон но, тазалыкез юнматон но Николай Безумов, коляскаын баскетболъя «Локомотив-Ижевск» командалэн тренерезВожвылъяськон Сӧсыръёслэн огъяросси огазеяськонзылэн элькун ёзэтэзлэн «Интеграция инвалидов в общество посредством баскетбола на колясках» ӵектосэз улсын радъяське. ВАТСАН Коляскаын баскетболлэн куронъёсыз огшоры баскетболлы укшало. Площадкаез со быдӟа ик, куды со ӝуждаын ик юнматэмын. Тупез сётыны, куяны, питыръяны но котькуд пала нуыны луэ. Питранъёссэ кык пол берыктэмлы быдэ шудӥсь тупез мукетызлы сётыны яке выж борды шуккыны кулэ. Котькуд командалэн ужпумез – тупез пумит шудӥсь командалэн кудыяз куштыны. Тегъёс: Спорт Ижкар Удмуртия баскетбол сӧсыръёс спортъяминистерство  